เรื่องร้องเรียน (เสียงรบกวน,ร้องเรียน,ป้าย) วันที่ 2023-02-28 01:58:58 — แขวงคันนายาว เขตคันนายาว จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660008190
ขอให้แก้ไขปัญหาเสียงดังรบกวนจากอาหาร แขวงรามอินทรา เขตคันนายาว กรุงเทพมหานคร จุดสังเกตร้านอยู่ใกล้กับป้ายหยุดรถโดยสารประจำทางสาธารณะรามอินทรา กม.8 เนื่องจากผู้ร้องแจ้งว่าร้านอาหารดังกล่าว เปิดเป็นร้านอาหารเปิดโล่ง มีการเปิดเพลงและแสดงดนตรีสดส่งเสียงดัง ในช่วงเวลา 20.00-02.00 น. ซึ่งผู้ร้องแจ้งว่าภายใน 1 สัปดาห์ พบว่าทางร้านจะเปิดเพลงส่งเสียงดังรบกวนมากกว่า 2 ครั้ง ส่งผลให้ผู้ร้องและประชาชนที่อาศัยในพื้นที่ฯ ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1-2 ปีแล้ว เบื้องต้นผู้ร้องเคยแจ้งเรื่องไปยังสำนักงานเขตคันนายาว โดยพบว่าสำนักงานเขตฯ ได้ลงพื้นที่ทำการวัดเสียงบริเวณบ้านของผู้ร้องแล้ว แต่ปัจจุบันยังประสบปัญหาอยู่เช่นเดิม จึงเห็นควรให้หน่วยงานที่เกี่ยวข้องแก้ไขปัญหาเสียงดังรบกวนจากอาหารฯ (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata